CYF CAJE CYM/Wales/2023/0008

CYMERADWYWYD 17/02/2023







**TEITL Y SWYDD Rheolwr Cymorth Prosiectau - Band 5**

**TROSOLWG O’R SWYDD**

Bydd y Rheolwr Cefnogi Prosiect yn rheoli'n annibynnol elfennau o brosiectau penodol fel y'u dirprwywyd.

Bydd deiliad y swydd hefyd yn sicrhau bod methodolegau rheoli prosiect safonol yn cael eu defnyddio i gyflawni prosiectau'n llwyddiannus

|  |  |  |
| --- | --- | --- |
| **Prif Ddyletswyddau'r Swydd** | | |
| Ffurfio, gweithredu a monitro cynnydd y prosiectau i sicrhau bod rhaglenni a ffrydiau gwaith prosiect yn cael eu cynllunio, eu dogfennu, a'u rheoli'n effeithiol i gynorthwyo i’w cyflwyno'n llwyddiannus.  Bydd hyn hefyd yn cynnwys cyfrifoldeb am baratoi dogfennaeth ac olrhain cynlluniau a buddion prosiect. | | |
| **Yn gyfrifol i** | | |
| **O ran adrodd:** | **Atebol:** | **Yn broffesiynol:** |
| **Prif Gyfrifoldebau** | | |
| **Cyfathrebiadau**  Cyfathrebu gwybodaeth fusnes sensitif gymhleth a materion sy'n ymwneud â'r prosiect, gan gynnwys briffiau ac adroddiadau.  Bydd gofyn i ddeiliad y swydd gynnal perthynas adeiladol gydag ystod eang o randdeiliaid mewnol ac allanol.  Defnyddio sgiliau cyfathrebu a negodi cadarn i oresgyn rhwystrau i ddealltwriaeth a chyflawni a dod i gytundeb ar y cyd mewn perthynas â datblygu atebion a gwelliannau newydd i’r gwasanaeth.  Bod yn ganolbwynt ar gyfer cyfathrebu ar gyfer y rhaglen a sicrhau bod gwybodaeth yn cael ei lledaenu i’r holl bartïon a nodir.  **Gwella a Monitro**  Monitro cynnydd ystod o ffrydiau gwaith, gan feintioli bylchau mewn adnoddau, nodi risgiau i gyflawni a phennu'r opsiynau sydd ar gael i'w hargymell i'r arweinydd a fyddai'n sicrhau gweithredu amserol a chyflawni'r darn o waith  Gwerthuso ac asesu perfformiad y prosiect i amlygu meysydd risg a darparu gwerthusiad o'r opsiynau i'w datrys  Cipio a monitro risgiau a materion prosiect, gan ddod â nhw i sylw uwch staff y rhaglen fel y bo'n briodol  Ymgymryd ag adrodd a dadansoddi gwybodaeth i gefnogi cyflawni prosiectau trwy ddefnyddio amrywiaeth o gymwysiadau TG.  Cymhwyso rheolaeth risg i gydlynu risgiau prosiect a sicrhau bod cynlluniau lliniaru yn eu lle gan berchnogion risg  Dadansoddi a dehongli tueddiadau a deillio proffiliau a chynlluniau manwl gan ddiweddaru a mireinio yn ôl y gofyn.  **Cynllunio a Dylunio**  Cynllunio a chyflawni elfennau penodol o'r prosiect fel y dirprwyir gan gysylltu â ffrydiau gwaith a rhanddeiliaid amlddisgyblaethol  Defnyddio dulliau rheoli prosiect ar gyfer cynllunio, amserlennu, ac olrhain tasgau prosiectau, darparu cymorth gweinyddol a thechnegol i Reolwyr Rhaglen / Prosiect.  Trefnu cyfarfodydd neu ddigwyddiadau a chynorthwyo gyda gofynion rheoli dyddiaduron unigolion mewn cysylltiad â’r portffolio gwaith  **Datblygu Polisïau**  Datblygu polisïau a gwella gwasanaethau ar gyfer maes gwaith dirprwyedig sy'n cefnogi'r prosiect/rhaglen.  Yn gyfrifol am weithredu polisïau sy'n ymwneud â'r prosiect ar lefel weithredol  **Cyllid a Chyllideb**  Bod yn gyfrifol am gynnal ac archebu stoc/cyflenwadau ac am ddarparu’r gwasanaeth hwn i brosiectau/rhaglenni a ddyrannwyd.  **Rheolaeth, Arweinyddiaeth a Hyfforddiant**  Bydd disgwyl i ddeiliad y swydd ddarparu hyfforddiant ar system gweinyddu prosiect/busnes i staff ar bob lefel ar draws y sefydliad.  **Digidol a Gwybodaeth**  Sefydlu a chynnal systemau priodol ar gyfer cofnodi a diweddaru gwybodaeth am brosiectau yn effeithiol. Sicrhau bod trefniadau ffeilio electronig a threfniadau ffeilio priodol eraill yn cael eu rhoi ar waith ar gyfer y prosiect dynodedig, bod gan bobl awdurdodedig o fewn a thu allan i'r prosiect neu'r rhaglen fynediad at ddogfennau priodol a bod cyfrinachedd yn cael ei gynnal yn ôl yr angen.  Yn gyfrifol am weithredu a chynnal a chadw systemau gwybodaeth prosiectau a chronfeydd data gan gynnwys y rhai a ddefnyddir i symud gwaith cynllunio prosiectau yn ei flaen ac i bennu amserlen waith briodol ar gyfer staff y prosiect  Defnyddio ystod eang o gymwysiadau TG i lunio adroddiadau yn seiliedig ar ystod o wybodaeth o amrywiaeth o ffynonellau, gan gyflwyno i grwpiau yn ôl yr angen.  **Gwerthuso ac Archwilio**  Rhoi cyngor ar weithgareddau ymchwil mewn meysydd newydd, gan ystyried tystiolaeth o fannau eraill.  Gwerthuso perfformiad y prosiect yn barhaus gan gynnwys monitro a meincnodi allbynnau gan ddefnyddio amrywiaeth o ddulliau ansoddol a meintiol  Cynnal archwiliadau cymhleth yn ymwneud â'r prosiect | | |

|  |  |
| --- | --- |
| **Cymwysterau a Gwybodaeth** | **Profiad** |
| **Hanfodol**  Addysg hyd at lefel gradd neu brofiad cyfatebol mewn pwnc perthnasol    Gwybodaeth am dechnegau ar gyfer cynllunio, monitro a rheoli prosiectau.  **Dymunol**  Cymhwyster Rheoli Prosiect megis Prince 2 neu brofiad cyfatebol | **Hanfodol**  Profiad o weinyddu prosiectau a rhaglenni.  Profiad o weithio mewn tîm yn llwyddiannus  **Dymunol**  Profiad o weithio yn y GIG neu gorff arall yn y sector cyhoeddus. |
| **Sgiliau a Phriodoleddau** | **Arall** |
| **Hanfodol**  Sgiliau rhyngbersonol datblygedig gyda’r gallu i fagu perthynas ar bob lefel  Gallu cynllunio a blaenoriaethu llwyth gwaith er mwyn cwrdd â therfynau amser ac ymdrin yn effeithiol â blaenoriaethau sy’n gwrthdaro.  Y gallu i weithio’n annibynnol a’r un mor effeithiol fel rhan o dîm amlddisgyblaeth.  Gallu defnyddio pecynnau TG safonol e.e. Microsoft Office gyda'r gallu i feistroli rhaglenni newydd.  **Dymunol**  Sgiliau TG uwch mewn amrywiaeth o gymwysiadau bwrdd gwaith e.e. Excel, Power BI | **Hanfodol**  **Dymunol (ond ddim yn hanfodol)**  Siaradwr Cymraeg (Lefel 1) neu barodrwydd i weithio tuag ato |